# data[].attributes.body
Watak utama
Sim Pau
i.      Isteri kepada Lim Pooi
ii.    Ibu kepada Lim Foong dan Lim Meng

iii.   Memiliki keberanian menyatakan kebenaran

Contoh : Sim Pau berani menyatakan kebenaran tentang punca   sebenar kematian Lim Foong kepada Lim Pooi.

iv.   Memiliki kesabaran
Contoh : Selama ini, Sim  Pau bersabar atas keegoan Lim Pooi yang tidak mahu menerima kehadiran Lim Meng.

v.    Mudah terasa / sensitif
Contoh : Sim Pau mengalirkan air mata apabila mendengar kata-kata Lim Pooi  yang tidak mahu mengakui Lim Meng sebagai anaknya.

Lim Pooi
i.      Suami kepada Sim Pau.

ii.    Ayah kepada Lim Foong dan Lim Meng.

iii.   Berbadan kurus, bermata kuyu dan mukanya cengkung.

iv.   Memiliki sikap suka berdendam

Contoh: Lim Pooi mendendami Lim Meng yang dianggap sebagai pembawa malang dan pembunuh Lim Foong.

v.    Ego

Contoh: Lim Pooi bersikap ego dan tidak mengakui Lim Meng sebagai anaknya.

vi.   Peniaga yang tamak

Contoh: Mengaut keuntungan dengan menyorokkan gula yang kemudiannya dijual pada harga yang mahal.

vii.  Pemarah

Contoh: Lim Pooi merotan Lim Meng yang mengadu tentang Lim Foong yang mencuri wang di kedai.

viii.Menginsafi kesalahannya
Contoh: Selepas bertengkar dengan Sim Pau, Lim Pooi menyedari kesalahannya lalu insaf.

Lim Meng
i.      Anak bongsu daripada dua beradik.

ii.    Bertanggungjawab

Contoh: Lim Meng mencuba menyelamatkan Lim Foong daripada lemas sebaliknya dia pula yang hampir lemas.

iii.   Suka mengalah
Contoh: Lim Meng mengalah dengan keluar dari rumah apabila Lim Pooi mengugut hendak melaporkan bahawa Lim Meng ialah pembunuh Lim Foong.

iv.   Pemaaf
Contoh: Lim Meng memaafkan bapanya yang pernah berlaku kejam kepadanya.

Lim Foong
i.      Anak sulung daripada dua beradik.

ii.    Anak kesayangan Lim Pooi.

iii.   Suka berjudi.

iv.   Mati lemas.

# data[].attributes.body
Latar Masa
i.      Beberapa hari sebelum Tahun Baru Cina

Contoh : Setelah menerima panggilan telefon daripada Lim Meng, Sim Pau dan Lim Pooi bertengkar.

ii.    Sehari sebelum Tahun Baru Cina

Contoh : Lim Meng pulang ke rumah.

iii.   Tiga hari
Contoh : Selama tiga hari, Lim Pooi tidak makan apa-apa semasa menunggu kepulangan Lim Meng.

Latar Tempat
i.      Dapur

Contoh : Sim Pau sedang menyiapkan sup untuk Lim Pooi.

ii.    Kedai
Contoh : Lim Meng ternampak Lim Foong mencuri wang di kedai.

iii.   Stor di belakang kedai

Contoh : Lim Pooi menyorokkan gula di stor di belakang kedai untuk menjualnya pada harga yang tinggi ketika suatu masa lain.

Latar Masyarakat

1.    Masyarakat yang berdendam.
Contoh: Lim Pooi berdendam terhadap Lim Meng yang menurutya ialah pembunuh Lim Foong.

2.    Masyarakat yang menginsafi kesalahan.
Contoh: Lim Pooi menginsafi kesalahannya yang bersangka buruk terhadap Lim Meng.

3.    Masyarakat yang sabar menghadapi masalah.
Contoh: Sim Pau sabar menghadapi masalah keluarga apabila suamianya menghalau anak perempuannya keluar dari rumah.

# data[].attributes.body
i.      Nilai keberanian
Contoh : Sim Pau berani menyatakan kebenaran bahawa Lim Meng tidak bersalah atas kematian Lim Foong.

ii.    Nilai keikhlasan
Contoh : Sudin ikhlas membantu menyelamatkan Lim Meng daripada lemas.

iii.   Nilai kasih sayang.
Contoh : Lim Meng mencuba menyelamatkan Lim Foong yang lemas atas dasar kasih sayang sesama keluarga.

# data[].attributes.body
1. Persoalan kepercayaan pada perkara khurafat

Contoh : Lim Pooi mempercayai bahawa kelahiran Lim Meng membawa malang kepada keluarga dan perniagannya.

2. Persoalan keegoan seorang bapa

Contoh : Lim Pooi tidak mahu menerima kepulangan Lim Meng kerana dia berpendapat bahawa Lim Meng ialah punca segala kesedihannya.

3. Persoalan keberanian menyuarakan pendapat

Contoh : Sim Pau berani menyuarakan pendapatnya tentang perkara sebenar yang berlaku yang berkaitan dengan Lim Foong.

4. Persoalan keinsafan seorang bapa

Lim Pooi menginsafi kesalahannya terhadap Lim Meng setelah mendengar perkara sebenar daripada Sim Pau.

# data[].attributes.body
Mengisahkan Sim Pau, seorang ibu yang gembira apabila menerima panggilan telefon daripada Lim Meng yang hendak pulang beraya. Namun berita gembira itu tidak disenangi oleh Lim Pooi, si ayah yang masih menyimpan kemarahan terhadap anak perempuannya itu. Anak bongsu keluarga berbangsa Cina dipersalahkan atas segala musibah yang menimpa keluarga mereka termasuklah kematian anak sulung lelaki mereka, Lim Foong. Sim Pau yang selama ini bersabar, akhirnya bersuara menentang suaminya. Lim Pooi terkejut melihat keberanian isterinya. Sim Pau menceritakan segala-galanya termasuklah punca kematian Lim Foong. Lim Pooi menginsafi kesalahannya. Sehari sebelum Tahun Baru Cina, kepulangan Lim Meng disambut dengan perasaan terharu. Akhirnya, mereka berkumpul sebagai sebuah keluarga semula.

# data[].attributes.body
i.      Kita hendaklah berprasangka baik terhadap seseorang.
Contoh : Lim Pooi berprasangka buruk terhadap Lim Meng yang menurutnya menjadi penyebab kematian Lim Foong.

ii.    Kita mestilah bersikap jujur.
Contoh : Lim Meng bersikap jujur apabila memberitahu Sim Pau tentang kecurian wang di kedai yang dilakukan oleh Lim Foong.

iii.   Kita mestilah mengelakkan sikap yang tidak bermoral.
Contoh : Lim Foong berjudi yang menyebabkan dia dikejar oleh orang yang menagih hutang.

# data[].attributes.body
Kasih sayang keluarga  yang kembali terjalin menjadi tema kepada cerpen Kuih Bakul Limau Mandarin karya Mohd. Helmi Ahmad.Lim Pooi, Sim Pau dan Lim Meng berkumpul semula sebagai sebuah keluarga setelah mereka melupakan konflik yang melanda mereka.